ΓΡΑΠΤΗ ΕΡΩΤΗΣΗ E-3161/00

υποβολή: Carlos Ripoll y Martnez de Bedoya (PPE-DE) προς την Επιτροπή

(10 Οκτωβρίου 2000)

Θέμα: Πιστώσεις της ΕΕ

Όπως είναι ήδη γνωστό, οι δήμοι, για να μπορούν να έχουν πρόσβαση στις ευρωπαϊκές πιστώσεις, πρέπει να διοχετεύουν τις αιτήσεις τους μέσω των περιφερειακών ή των κρατικών κυβερνήσεων, παρατηρείται όμως, ότι, σε περίπτωση πολιτικών διαφορών, συναντούν σημαντικές δυσκολίες προκειμένου να λάβουν πιστώσεις από την ΕΕ.

Οι συνέπειες είναι σοβαρές για μεγάλο αριθμό ευρωπαίων πολιτών οι οποίοι δεν έχουν τις ίδιες ευκαιρίες για να βελτιώσουν την ποιότητα ζωής τους γιατί τιμωρούνται εξ αιτίας πολιτικών λόγων.

Για να εξασφαλιστούν ίσες δυνατότητες πρόσβασης για όλους τους ευρωπαίους πολίτες στις ευρωπαϊκές πιστώσεις,

1. Τι προγράμματαπάρχουν για τους δήμους της ΕΕ και για την ανάπτυξή τους;

2. Σε ποιαπάρχοντα προγράμματα της ΕΕ μπορούν οι δήμοι να έχουν άμεση πρόσβαση χωρίς να απαιτείται η διαμεσολάβηση των περιφερειακών ή των κρατικών κυβερνήσεων;

Απάντηση του κ. Barnier εξ ονόματος της Επιτροπής

(12 Δεκεμβρίου 2000)

Οι δήμοι μπορούν να θεωρηθούν επιλέξιμοι για κοινοτική χρηματοδότηση στο πλαίσιο των διαφόρων διαρθρωτικών ταμείων.

Στο σύνολο των μέτρων που συγχρηματοδοτούνται από το Ευρωπαϊκό Ταμείο Περιφερειακής Ανάπτυξης (ΕΤΠΑ) κατά την πρόσφατη περίοδο προγραμματισμού 2000-2006, το τμήμα που αφορά την πολιτική για τις πόλεις και ιδίως το θέμα των προβληματικών συνοικιών απέκτησε μεγαλύτερη σημασία και θα πρέπει για το λόγο αυτό να ευνοήσει τους δήμους, καθώς και τα τοπικά σύμφωνα απασχόλησης που ενθαρρύνονται στο πλαίσιο των διαφόρων προγραμμάτων.

Μία σαφής τάση προς μεγαλύτερη τοπική συμμετοχή στα προγράμματα διαχείρισης μπορεί να παρατηρηθεί κατά την πρόσφατη περίοδο προγραμματισμού του Ευρωπαϊκού Κοινωνικού Ταμείου για όλους τους στόχους. Τα περισσότερα κράτη μέλη δήλωσαν την πρόθεσή τους να χρησιμοποιήσουν το συνολικό μηχανισμό επιδοτήσεων ώστε να στηριχθεί καλύτερη τοπική ανταπόκριση των προγραμμάτων. Εκτός από τα προγράμματα στο πλαίσιο των στόχων 1, 2 και 3, η κοινοτική πρωτοβουλία EQUAL θα λειτουργήσει μέσω αναπτυξιακών εταιρικών σχέσεων που θα φέρουν σε επαφή καθοριστικούς παράγοντες, συμπεριλαμβανομένων των τοπικών αρχών, σε μία γεωγραφική περιοχή ή τομέα, συγκεντρώνοντας τις προσπάθειές τους για συμφωνία σε κοινή στρατηγική και πρόγραμμα εργασίας ώστε να εξερευνηθούν νέοι τρόποι καταπολέμησης της διακριτικής μεταχείρισης και της ανισότητας στην αγορά εργασίας.

Το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) χρηματοδοτεί σχέδια αγροτικής ανάπτυξης εντός του πλαισίου των διαρθρωτικών ταμείων. Οι δήμοι επωφελούνται από διάφορα είδη ενισχύσεων, κυρίως μέσω μέτρων για την ανακαίνιση χωριών, για την εγκατάστασηπηρεσιών που είναι απαραίτητες στην αγροτική οικονομία και για την προστασία του περιβάλλοντος.

Στο πλαίσιο του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία(1), η προσέγγιση ανά πρόγραμμα εφαρμόζεται σε όλους τους τομείς παρέμβασης του ΕΤΠΑ, του ΕΚΤ και του ΕΓΤΠΕ. Οι δήμοι δεν μπορούν επομένως να έχουν άμεση πρόσβαση αλλά πρέπει ναποβάλουν την αίτησή τους στο πλαίσιο των εθνικών ή περιφερειακών προγραμμάτων τα οποία διαχειρίζονται οι αρμόδιες αρχές. Το άρθρο 8 του προαναφερθέντος κανονισμού διευκρινίζει τις έννοιες της συμπληρωματικότητας και της εταιρικής σχέσης και ορίζει ότι κατέφαρμογή της αρχής της επικουρικότητας, η εφαρμογή των παρεμβάσεων εμπίπτει στην αρμοδιότητα των κρατών μελών στο κατάλληλο εδαφικό επίπεδο ανάλογα με τις ειδικές συνθήκες κάθε κράτους μέλους.

Ωστόσο, οι τοπικές αρχές μπορούν να έχουν άμεση πρόσβαση στα καινοτόμα μέτρα του ΕΚΤ. Η επιλεξιμότητά τους για ενίσχυση θα εξαρτηθεί από το θεματικό πεδίο προτεραιότητας που καλύπτεται από το άρθρο 6 του κανονισμού (ΕΚ) αριθ. 1784/1999 του Συμβουλίου της 12ης Ιουλίου 1999 για το Ευρωπαϊκό Κοινωνικό Ταμείο(2). Η Επιτροπή επίσης προώθησε τον Μάιο του 2000 πρόσκληση γιαποβολή προτάσεων σχετικά με προπαρασκευαστικά μέτρα για τοπική συμμετοχή στην απασχόληση. Οι τοπικές αρχές μέσω των κρατικών και των διεθνών ενώσεών τους ή δικτύων θα έχουν πρόσβαση σάυτό το δίκτυο στήριξης προκειμένου να αναπτύξουν τοπικά σχέδια απασχόλησης. Επιπλέον θα είναι άμεσα επιλέξιμες για δραστηριότητες που έχουν σχέση με την αναγνώριση και ανταλλαγή καλών πρακτικών που αφορούν τα τοπικά θέματα απασχόλησης.

Η Επιτροπή θα ήθελε επίσης ναπενθυμίσει την ύπαρξη της σελίδας Ενισχύσεις και δάνεια στη θέση Europa, η οποία παρέχει ένα πλήρη κατάλογο όλων τωνφιστάμενων προγραμμάτων και των τρόπων χρηματοδότησής τους.

(1) ΕΕ L 161 της 26.6.1999.

(2) ΕΕ L 213 της 13.8.1999.